Na temelju članka 7. stavka 2. Odluke o najmu stanova („Službeni glasnik“ Općine Ernestinovo broj 2/16) i čl. 44. Statuta Općine Ernestinovo (Službeni glasnik“ Općine Ernestinovo, br. 2/21 i 3/21), općinska načelnica , raspisuje

**JAVNI NATJEČAJ**

**za davanje u najam općinskog stana**

**u naselju Ernestinovo**

1. **Predmet natječaja je davanje u najam stana u općinskom vlasništvu i to:**
2. stan u Ernestinovu, Ulica Vladimira Nazora 70A, koji se sastoji od jedne sobe, kuhinje, kupaonice i predsoblja, ukupne površine 37,53 m2, mjesečna najamnina 57,42 kn/ 7, 62 eura
3. Prijave na natječaj zaprimaju se u radno vrijeme Općine Ernestinovo, zaključno s **26.listopada 2022.godine, što je ujedno posljednji dan za dostavu prijave na natječaj**. Prijava na natječaj može se poslati i poštom, dan predaje pošti smatra se danom dostave.
4. **Prijave na natječaj** dostavljaju se u zatvorenoj omotnici na adresu: **Općina Ernestinovo, Vladimira Nazora 64, 31215 Ernestinovo, s naznakom: „Prijava na natječaj za dodjelu stana“.**
5. **Uvjeti za dodjelu stana u najam**
6. Pravo na dodjelu stana u najam imaju:

* osobe koje nemaju riješeno stambeno pitanje, niti mogućnost da ga riješe na drugi način
* zaštićeni najmoprimac u stambenom objektu koji je vlasništvo Općine Ernestinovo, a za koji je izdano rješenje kojim se nalaže uklanjanje objekta zbog derutnosti i ugrožene stabilnosti
* osobe koje stan koriste na temelju sklopljenog ugovora o najmu stana s Općinom Ernestinovo, a stvarnopravnim je raspolaganjem ili na drugi način promijenjeno vlasništvo;
* osobe za koje postoji obveza davanja stana u najam na temelju zakona i pravomoćnih sudskih odluka.

Pravo na dodjelu stana u najam nemaju osobe koje imaju u vlasništvu useljivu kuću ili stan.

Pravo na dodjelu stana u najam nemaju ni osobe čiji članovi obiteljskog domaćinstva imaju u vlasništvu useljivu kuću ili stan.

Osobom koja nema riješeno stambeno pitanje, niti mogućnost da ga riješi na drugi način smatra se:

* građanin koji na području Republike Hrvatske nema u vlasništvu useljivu kuću ili stan, kao ni članovi njegova obiteljskog domaćinstva;
* građanin koji kao zaštićeni najmoprimac ne koristi odgovarajući stan;
* građanin koji kao zaštićeni najmoprimac stanuje u objektu za koji je izdano rješenje o uklanjanju zbog derutnosti i ugrožene stabilnosti;
* građanin čija ukupna prosječna mjesečna primanja u prethodnoj godini po članu obiteljskog domaćinstva ne prelaze 50% prosječne mjesečne plaće isplaćene u Republici Hrvatskoj.

Nemaju pravo na dodjelu stana u najam:

* osoba koja se dovela u nepovoljan stambeni status prodajom ili darovanjem obiteljske kuće ili stana;
* osoba koja stanuje u odgovarajućem stanu u vlasništvu roditelja ili supružnikovih roditelja.

O ispunjavanju uvjeta za dodjelu stana sastavlja se lista prvenstva, koja se objavljuje na mrežnoj stranici Općine Ernestinovo.

1. Stan se može dati u najam, izvan liste reda prvenstva, osobi koja nema riješeno stambeno pitanje, niti mogućnosti da ga riješi na drugi način, ako se nalazi u iznimno teškom socijalno-zdravstvenom položaju, a ima prebivalište na području Općine Ernestinovo najmanje godinu dana prije podnošenja zahtjeva za dodjelu stana.

**Osobama u iznimno teškom socijalno-zdravstvenom položaju smatraju se:**

* osobe kojima je rješenjem Hrvatskog zavoda za mirovinsko osiguranje utvrđeno 100% tjelesno oštećenje ili opća nesposobnost zarad ili je nalazom i mišljenjem tijela vještačenja u postupku ostvarivanja prava iz socijalne skrbi utvrđeno teže tjelesno ili mentalno oštećenje i psihička bolest i potpuna ovisnost o tuđoj njezi i brizi, a korisnici su prava socijalne skrbi na temelju Zakona o socijalnoj skrbi, i to: stalne pomoći, doplatka za pomoć i njegu, te osobne invalidnine;
* osobe koje su žrtve obiteljskog nasilja, prema pravomoćnoj sudskoj odluci ne starijoj od godinu dana, pod uvjetom da im ukupna primanja ne prelaze 50% prosječne mjesečne plaće isplaćene u Republici Hrvatskoj;
* osobe sa statusom hrvatskog branitelja iz Domovinskog rata koje su korisnici prava na opskrbninu sukladno Zakonu o pravima hrvatskih branitelja iz Domovinskog rata i članova njihovih obitelji.

1. **Mjerila za utvrđivanje liste prvenstva**

Mjerila za utvrđivanje liste reda prvenstva su:

1. stambeni status;
2. socijalno-zdravstveni status;
3. sudjelovanje u Domovinskom ratu.

Navedena mjerila vrednuju se i izražavaju u bodovima, kako slijedi:

1. **Stambeni status**
2. za status najmoprimca sa slobodno ugovorenom najamninom kod

fizičke ili pravne osobe ...........................................................................40 bodova

1. osobi koja stanuje s roditeljima ili sa supružnikovim roditeljima, a stan

ne odgovara potrebama obiteljskog domaćinstva, te zaštićenom

najmoprimcu u stanu u objektu za koji je izdano rješenje o uklanjanju

objekta zbog derutnosti i ugrožene stabilnosti.........................................35 bodova

1. zaštićenom najmoprimcu u stanu koji ne odgovara potrebama

obiteljskog domaćinstva s obzirom na broj članova

obiteljskog domaćinstva ...........................................................................25 bodova

1. **Socijalno-zdravstveni status**

  Prema ukupnim prosječnim mjesečnim primanjima po članu obiteljskog domaćinstva, ostvarenim u prethodnoj godini, podnositelju zahtjeva utvrđuju se bodovi:

1. do 19,99 % prosječne mjesečne plaće isplaćene u Republici Hrvatskoj................12 bodova
2. od 20 do 39,99 % prosječne mjesečne plaće isplaćene u Republici Hrvatskoj........8 bodova
3. od 40 do 50 % prosječne mjesečne plaće isplaćene u Republici Hrvatskoj.............4 bodova
4. za svakog člana obiteljskog domaćinstva, uključujući i podnositelja zahtjeva............2 boda
5. za status samohranog roditelja, dodatno još .............................................................4 boda
6. za svakog maloljetnog člana obiteljskog domaćinstva, dodatno još po......................3 boda
7. opća nesposobnost za rad podnositelja zahtjeva i/ili člana obiteljskog

domaćinstva ............................................................................................................5 bodova

1. mentalnog ili tjelesnog oštećenja malodobnog člana obiteljskog

domaćinstva podnositelja zahtjeva .........................................................................5 bodova

Ukupnim primanjima obiteljskog domaćinstva smatra se ukupan prihod domaćinstva ostvaren u godini koja prethodi objavljivanju natječaja (sve vrste prihoda svih članova obiteljskog domaćinstva).

Izračun se temelji na prosječnoj mjesečnoj plaći isplaćenoj u Republici Hrvatskoj prema posljednjim dostupnim podacima Državnog zavoda za Statistiku posljednjeg dana roka za podnošenje zahtjeva za dodjelu stana.

Članom obiteljskog domaćinstva podnositelja zahtjeva smatraju se: supružnik, djeca, roditelji, posvojenici, pastorci, djeca bez roditelja na uzdržavanju, te izvanbračni supružnik.

1. **Sudjelovanje u Domovinskom ratu**
2. status hrvatskog branitelja podnositelja zahtjeva i/ili člana njegovog

obiteljskog domaćinstva ............................................................................ od 0,5 do 20 bodova

Podnositelju zahtjeva i/ili članu obiteljskog domaćinstva koji je u statusu hrvatskog branitelja sudjelovao u obrani suvereniteta Republike Hrvatske za svaki mjesec proveden u obrani suvereniteta pripada 0,5 bodova, s time da se broj bodova utvrđuje najviše do 20 bodova.

Započeti mjesec zaokružuje se u korist podnositelja zahtjeva i uzima se kao cijeli mjesec.

1. **Dokazi o ispunjavanju uvjeta za dodjelu stana u najam**
2. Osobni podaci – dokazi: kopija važeće osobne iskaznice – **obavezno priložiti**
3. Stambeni status – dokazi:
   1. izjava da podnositelj zahtjeva ni članovi kućanstva nemaju stan ili kuću – obrazac 2 – **obavezno priložiti**
   2. ugovor o najmu stana
   3. izjava potpisana od strane podnositelja zahtjeva i dva svjedoka – obrazac 3
4. Broj članova obiteljskog kućanstva - dokazi:
5. rodni listovi ili izvodi iz matice rođenih za podnositelja zahtjeva i sve članove obiteljskog kućanstva – **obavezno priložiti**
6. vjenčani list ili izvod iz matice vjenčanih ili
7. izjava o izvanbračnoj zajednici koju potpisuju oba izvanbračna supružnika i dva svjedoka – obrazac 4
8. Samohrani roditelj – dokazi:
   1. pravomoćna sudska presuda o razvodu braka ili smrtni list supružnika, odluka o roditeljskoj skrbi, uvjerenje nadležnog Centra za socijalnu skrb o privremenom uzdržavanju
9. Žrtva obiteljskog nasilja – dokazi:
   1. pravomoćna sudska presuda kojom se utvrđuje da je počinjeno nasilje nad podnositeljem zahtjeva ili djecom
10. Zdravstveni status – dokazi:
    1. pravomoćno rješenje Hrvatskog zavoda za zdravstveno osiguranje o utvrđivanju 100% tjelesnog oštećenja ili opće nesposobnosti za rad za podnositelja zahtjeva ili člana obiteljskog kućanstva
    2. nalaz i mišljenje prvostupanjskog tijela vještačenja kojim se utvrđuje mentalno ili tjelesno oštećenje malodobnog člana obiteljskog kućanstva
11. Sudjelovanje u Domovinskom ratu – dokazi:
    1. potvrda MORH-a ili MUP-a o statusu hrvatskog branitelja i vremenu provedenom u obrani suvereniteta Republike Hrvatske za podnositelja zahtjeva odnosno člana obiteljskog kućanstva
12. Prihodi obiteljskog kućanstva – dokazi:
    1. potvrde Porezne uprave o prihodima za podnositelja zahtjeva i sve članove obiteljskog kućanstva za 2021. godinu, za sve vrste prihoda ( ne starije od dana objave natječaja)
    2. potvrdu Hrvatskog zavoda za zapošljavanje o isplaćenim naknadama za 2021. godinu( ne starije od dana objave natječaja )

* **Svi dokumenti prilažu se u kopiji, osim izjava (obrasci 1, 2, 3 i 4) koje se daju u originalu, vlastoručno potpisane.**
* **Izvodi iz državnih matica ne moraju biti novi, ali moraju biti istiniti odnosno da u međuvremenu nema naknadnih upisa i bilješki u državne matice.**
* **Općina Ernestinovo pridržava pravo prije potpisivanja ugovora o najmu stana od podnositelja zahtjeva zatražiti da pribavi nove izvode, kao i da dostavi originalne dokumente na uvid.**
* **Rok za dostavu prijave na natječaj u Općinu Ernestinovo je 26.listopada 2022.godine.**  **Dan predaje pošti smatra se danom dostave.**

1. **Utvrđivanje liste prvenstva i donošenje odluke o odabiru**

Na temelju ukupnog broja ostvarenih bodova Povjerenstvo za davanje stanova u najam sastavlja listu reda prvenstva te predlaže općinskom načelniku donošenje zaključka o dodjelu stana u najam. Zaključak se dostavlja svim podnositeljima zahtjeva.

Na zaključak se, radi njegovog preispitivanja, može uložiti prigovor općinskom načelniku u roku od 8 dana do dana dostave. U povodu preispitivanja zaključka općinski načelnik može zaključak izmijeniti, potvrditi ili uloženi prigovor odbiti kao neosnovan. Općina Ernestinovo zadržava pravo poništenja natječaja bez posebnog obrazloženja.

KLASA: 371-02/22-03/1

URBROJ: 2158-19-02-22-1

Ernestinovo, 11.listopada 2022.

Općinska načelnica

Marijana Junušić, univ.spec.oec